Sigismund Felix von Ow-Felldorf

**Sigismund Felix Freiherr von Ow-Felldorf** (født 18. oktober 1855 i Berchtesgaden i kongedømmet Bayern; død 11. mai 1936 i Passau i Tyskland) var en katolsk prelat som ble den 80. biskopen av Passau fra 1906 til 1936.
## Liv og virke
### Bakgrunn
Sigismund von Ow var en sønn av den bayerske regjeringsrådmannen Felix von Ow-Felldorf (1816–1869) og hans første kone Josepha, født grevinne von Berchem (1832–1855). Hans bror Anton (1858–1943), som kom fra farens andre ekteskap, var distriktsdommer i Berchtesgaden. 

Ow absolverte *[[Königlich Bayerische Pagerie]]* i 1869 og fikk sitt abitur i 1873. Deretter studerte han jus ved Universitetet i München, var deretter i rettsvesenet, og ble utnevnt til kongelig kammerherre i 1879. 

I 1881 bestemte han seg for å studere teologi, noe han fullførte i Eichstätt.

### Prest
Den 25. juli 1884 ble han presteviet i Regensburg. Deretter arbeidet han som kooperator i Amberg, men i 1887 kom han til *Alte Kapelle* i Regensburg som kannik og virket som militærpredikant fra 1889 til 1894, som biskoppelig vikar og medlem av ordinariatet siden 1891 og som bispedømmepresident for de katolske arbeiderforeningene fra 1897.
### Hjelpebiskop i Regensburg
Den 8. januar 1902 ble av pave Leo XIII utnevnt til titulærbiskop av *Arethusa* og hjelpebiskop i Regensburg. Han ble bispeviet av biskop Ignaz von Senestréy den 24. februar 1902. Medkonsekrerende var biskop Franz Anton von Henle av Passau, og biskop Franz Leopold von Leonrod av Eichstätt.

### Biskop av Passau
Den 18. oktober 1906 ble Sigismund Felix von Ow-Felldorf utnevnt til bispesetet i Passau. I løpet av sine 30 år som biskop i Passau etablerte han 31 nye menigheter i bispedømmet, innviet en rekke nye kirker og sørget for ordenshus. Antall prester økte fra 571 til 728. På hans foranledning ble *Passauer Bistumsblatt* grunnlagt i 1936.

Ved begynnelsen av Første verdenskrig velsignet han Passaus soldater i en preken med følgende ord: 

::*«Mine kjære soldater! Husk dette: det er Gud som kaller dere! Det er Han som ved keiserens og kongens munn befaler dere å ta opp sverdet. Gud vil det! Hans mest hellige og allmektige vilje har bestemt at dere må gå ut på slagmarken. Sett dere derfor med Gud, det vil si i lydighet til Gud, i from underkastelse under Hans allerhelligste vilje. Deres avmarsj til kamp vil være en stor, høytidelig demonstrasjon av lydighet mot Guds fjerde bud. I dette bud befaler Gud deg å adlyde Landsherren. Vær nå forberedt til å gi denne lydighet, selv til døden om nødvendig! (...) Dette gjør deres militærtjeneste til en gudstjeneste! (...) hele hæren av dine skytsengler marsjerer med dere, ledet av den himmelske feltkommandant [[erkeengelen Mikael|Sankt Mikael]]; Bayerns beskytter den salige jomfru og Guds mor Maria, den seirende leder i kampen mot den helvetets slange, reiser med dere; Herren Gud selv går med dere, herskeren over kampene, Herren, hærskarenes Gud (...)»*

I 1925 ble han gjort til æresborger i byen Altötting, og i 1927 til æresborger i byen Passau.

Han døde 11. mai 1936 i Passau, og er gravlagt i bispekrypten i Stefansdomen i Passau.

## Episkopalgenealogi
Hans episkopalgenealogi er:

* Kardinal Scipione Rebiba  (1504–1577) 
* Kardinal Giulio Antonio Santorio  (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale  (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761–1830) *1816
* Pave Pius IX (1792–1878) *1827
* Kardinal Flavio Chigi III (1810–1885) *1856
* Biskop Ignaz von Senestréy  (1818-1906) *1858
* Biskop *Sigismund Felix von Ow-Felldorf* (1855–1936) *1902

## Litteratur
* *[[Gothaischer Hofkalender|Gothaisches Genealogisches Taschenbuch der Freiherrlichen Häuser. Gerader Jahrgang: Deutscher Uradel. 1922.]]* Zweiundsiebzigster Jahrgang, Justus Perthes, Gotha 1921, s. 594–595.
* Otto von Waldenfels: *Die Edelknaben der Churfürstlich und Königlich Bayerischen Pagerie von 1799–1918.* München 1959, s. 143.
* Hannelore Putz: *Mahner des Glaubens – Beistand der Gläubigen – Verteidiger der institutionellen Integrität. Sigismund Felix Freiherr von Ow-Felldorf 1855–1936 und Simon Konrad Landersdorfer OSB 1880–1971 – Bischöfe von Passau 1907–1936 und 1936–1968.* I: Maria Anna Zumholz und Michael Hirschfeld (utg.): *Zwischen Seelsorge und Politik. Katholische Bischöfe in der NS-Zeit*. Zweite Auflage, Aschendorff, Münster 2022 (Schriften des Instituts für Regionalgeschichte und Katholizismusforschung; 2), ISBN 978-3-402-24882-9, s. 529–556.

## Referanser